Koncept wotpočowaceho wobchada we Wojerecach diskusiju zbudźił
Wojerecy (AK/SN). Ze zaměrnymi naprawami ma so Wojerowske stare město atraktiwniše stać. „Hłowny zaměr je wutworić měšćansku milu z wosebitej identitu, kotraž k flaněrowanju, wuchodźowanju a posydnjenju přeproša“, rozłoži architekt a měšćanski planowar Michael Kroll na wčerawšim posedźenju měšćanskich radźićelow. Woni wobzamknychu, koncept wotpočowaceho wobchada za stare město dale wjesć. W nim je mjez druhim zapisane rozšěrić parkowanišćo na Bělidłowej hasce (Bleichgässchen), natwarić dalše parkowanišća na Nowym torhošću, powjetšić ličbu městnow při nowej radnicy a porjeńšić parkowanišćo na Pforzheimskim naměsće.
szl_Latn szl_Latn